En af centerets danske gæster er sendt til undersøgelse for røgforgiftning.

Ved 9.30-tiden udbrød der brand i legelandet på Skallerup Klit. En maskine til plastikbolde var brændt sammen og udviklede kraftig røg. Tre drenge, som befandt sig i legelandet, blev evakueret, og to af centerets gæster gik i gang med at slukke branden med vand. Da brandvæsnet ankom til stedet, havde de to gæster slukket ilden. En af dem blev sendt til undersøgelse for røgforgiftning. Legelandet er nu lukket resten af dagen på grund af oprydning, oplyser Skallerup Klit til TV2/Nord.